DJNovice - april 2023 - 2

**VABILO – NADALJEVANJE IZVEDBE USPOSABLJANJ NA PODROČJU JAVNEGA NAROČANJA**

Uporabnike obveščamo, da so v okviru Upravne akademije MJU **razpisani novi termini usposabljanj** na področju javnega naročanja v okviru **Akademije javnega naročanja**.

Usposabljanja se razpisujejo in izvajajo v štirih sklopih, in sicer: Organiziranost naročnika za izvedbo JN in načrtovanje izvedbe, Izvedba postopka oddaje javnega naročila, Upravljanje pogodbe in izvedba naročila, Elektronsko javno naročanje in informacijska orodja.

V mesecu maju so usposabljanja razpisana za profil delovnega mesta samostojnega izvajalca naročil manjših vrednosti. Profili delovnih mest so opredeljeni v [Priročniku za presojo kompetenc na področju javnega naročanja](https://ejn.gov.si/direktorat/profesionalizacija/kompetencni.html).

**Vsebina in termini usposabljanj in možnost prijave** so objavljeni na spletni strani [Upravne akademije](https://ua.gov.si/aktivnosti?Tag=459), podrobnejše informacije v zvezi s kompetenčnim modelom na področju javnega naročanja in programom usposabljanj pa je dostopen na [Portalu za elektronsko javno naročanje e-JN](https://ejn.gov.si/direktorat/profesionalizacija/kompetencni.html).

Vljudno vabljeni k udeležbi!

**OBVESTILO – posodobljene Smernice za javno naročanje gradenj**

Uporabnike obveščamo, da je Ministrstvo za javno upravo oz. Direktorat za javno naročanje s strokovnjaki na področju gradenj in z njimi povezanimi dejavnostmi, ki prihajajo tako iz državnih organov kot raznih združenj in organizacij, pripravilo posodobljene Smernice za javno naročanje gradenj. [Posodobljene smernice](https://ejn.gov.si/sistem/smernice-in-priporocila.html#c2) vključujejo spremembe zaradi sprememb zakonodaje na področju gradenj in potrebe po uskladitvi smernic z njimi, predvsem v okviru uskladitve z aktualno terminologijo in pogoji za opravljanje dejavnosti. Posledično so bili posodobljeni in prilagojeni tudi primeri pogojev za sodelovanje. Posodobljene smernice vključujejo tudi posamezne podrobnejše opredelitve elementov priprave javnega naročila gradenj.

**OBVESTILO – NADGRADNJA ESPD**

Obveščamo vas, da so med [Navodili in obrazci](https://ejn.gov.si/sistem/usmeritve-in-navodila/navodila-in-obrazci.html), pod razdelek ESPD, na novo dodana pojasnila za naročnike in ponudnike glede izpolnjevanja ESPD.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>